भोजपुरी डांसिंग क्वीन सीमा सिंह पिछला दिने ‘करे ला कमाल धरती के लाल’ फिलिम ला एगो लैविश आयटम नंबर शूट करवली. एह खातिर उनका ला एगो बहुते महँग ड्रेस बनवावल गइल रहुवे. राजपिपला में खास सेट लगावल गइल रहे आ ओह सेट पर आसमान से परी बन के उतरली सीमा सिहं ठीक वइसहीं जइसे एक जमाना में बालीवुड फिलिमन में हेलेन के उतारल जात रहे. ड्रेसो ओही तरह के महँग रहे जइसन बालीवुड हिरोइनन के होला.
सीमा सिंह के कहना बा एह परी वाली सीन का बारे में सुन के ऊ चऊँकल रही काहे कि अइसन बड़की हिदी फिलिमन में कइल जाला. एह फिलिम के लेखक-निर्देशक कुमार विकल आ नृत्य निर्देशक कानू मुखर्जी हउवें.
एह फिलिम के मुख्य कलाकारन में भोजपुरी सुपर स्टार पवन सिंह, मोनालिसा, अक्षरा सिंह, अंजना सिंह, नया कलाकार सचित, बृजेश त्रिपाठी आ आनंद मोहन के नाम बा,
(शशिकांत सिंह, रंजन सिन्हा)
bho_Deva bho_Deva bho_Deva mar_Deva